CELEX: 62021TN0784
Language: sl
Date: 2021-12-20 00:00:00
Title: Zadeva T-784/21: Tožba, vložena 20. decembra 2021 – NP/Komisija

14.2.2022   
            
            
               SL
            
            
               Uradni list Evropske unije
            
            
               C 73/55
            
         
      Tožba, vložena 20. decembra 2021 – NP/Komisija
      (Zadeva T-784/21)
      (2022/C 73/70)
      Jezik postopka: francoščina
      
         Stranki
      
      
         Tožeča stranka: NP (zastopnik: C. Mourato, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe Evropske komisije (OI) z dne 8. februarja 2021 v delu, da katerem so s to odločbo delno zavrnjeni predlogi tožeče stranke z dne 2. oktobra 2020 v zvezi s psihičnim nasiljem, za katerega je Evropska komisija odgovorna na podlagi člena 12a, od (1) do (2), Kadrovskih predpisov, in sicer, natančneje, zaradi tega, ker nasilje, katerega žrtev je bila tožeča stranka od novembra 2014, ni bilo prepoznano, očitnih napak pri presoji domnevnih dejstev, neupoštevanja vseh ustreznih posledic in kršitve dolžnosti pomoči ter zaradi zavrnitve uvedbe postopka za priznanje nevidne duševne prizadetosti tožeče stranke pred postopkom ponovne zaposlitve po ugotovitvi invalidnosti in zavrnitve določitve razumnih prilagoditev za opravljanje bistvenih nalog na njenem delovnem mestu, kot so delo s krajšim delovnim časom iz zdravstvenih razlogov, delo na daljavo in usposabljanje, v skladu s členoma 1d(4) in 33 Kadrovskih predpisov ter členom 15 Priloge VIII h Kadrovskim predpisom in Sklepom Komisije C(2004) 1318 z dne 7. aprila 2004;
               
            
                  —
               
               
                  Evropski komisiji naloži, naj tožeči stranki plača odškodnino v višini 40 000 EUR iz naslova nepremoženjske škode, ki ji je nastala v zvezi s tem;
               
            
                  —
               
               
                  Evropski komisiji naloži, naj tožeči stranki plača odškodnino v višini 106 649,02 EUR iz naslova premoženjske škode, ki ji je nastala v zvezi s tem do 31. decembra 2021, brez poseganja v pravico tožeče stranke, da predlaga ponovno odmero odškodnine za premoženjsko škodo, ki ji bo nastala med 1. januarjem 2022 in predlaganim datumom ponovne zaposlitve;
               
            
                  —
               
               
                  toženi stranki naloži plačilo stroškov postopka na podlagi člena 134 Poslovnika Splošnega sodišča Evropske unije.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: več članov zdravstvene službe Evropske komisije je nad tožečo stranko izvajalo psihično nasilje, sočasne kršitve dolžnosti skrbnega ravnanja ter načel prepovedi diskriminacije in sorazmernosti v okviru predloga tožeče stranke za ponovno zaposlitev po ugotovitvi invalidnosti, ki se je začela novembra 2014, očitne napake pri presoji zatrjevanih dejstev in kršitev dolžnosti pomoči ter, nazadnje, kršitev obveznosti uvedbe postopka za ugotavljanje njene invalidnosti, ki bi se moral izvesti pred postopkom za ponovno zaposlitev.
               
            
                  2.
               
               
                  Drugi tožbeni razlog: odškodninski zahtevek zaradi zgoraj navedenega nasilja.